Bane NOR Eiendom

Bane NOR Eiendom AS, tidligere Rom Eiendom AS, er et norsk eiendomsselskap eid av Bane NOR SF. Kjernevirksomheten er eiendoms- og stasjonsutvikling samt å eie, forvalte, drifte og vedlikeholde eiendom. Bane NOR Eiendom har som mål «å skape bedre byrom der mennesker møtes». I forbindelse med Erna Solbergs regjerings jernbanereform, som innebærer større fokus på serviceanleggenes betydning for jernbanens effektivitet,News  ble eierskapet til selskapet overført fra NSB til Bane NOR.Ny jernbaneorganisering

Bane NOR Eiendom har 200 ansatte og forvalter verdier for rundt 12 milliarder kroner. De årlige driftsinntektene er på omtrent 1,3 milliarder kroner.

I Bane NOR Eiendoms portefølje er det 2 200 eiendommer med omtrent 1 000 bygg, hvorav 350 er jernbanestasjoner. Til sammen utgjør dette en bygningsmasse på over  og 3 300 leiekontrakter. Utviklingsporteføljen har et potensial på cirka to millioner kvm, hvorav  utvikles i samarbeid med andre utviklingsselskaper.

Hovedkontoret ligger i Oslo og selskapet har regionskontorer i Bergen, Kristiansand, Stavanger, Skien og Trondheim.

Historie
Grunnlaget for selskapets og dets verdier og eiendommer stammer tilbake til 1996, da eierskap og ansvar i norsk jernbane ble omorganisert. Da ble det daværende NSB delt i et trafikkselskap (NSB BA) og en infrastrukturetat (Jernbaneverket). Sistnevnte fikk da ansvaret for jernbanespor, perronger og venterom, elektrisk baneanlegg, signal- og sikringsanlegg og mer, kort og godt alt med jernbanestasjoner og holdeplasser, men med en klausul: Selve stasjonene bygget før 1996 med tilhørende områder/tomter skulle fremdeles tilhøre NSB. Dermed fikk NSB en stor eiendomsportefølje, som i 2001 ble skilt ut til det egne selskapet Rom Eiendom.

Samarbeidsprosjekter
I større utviklingsprosjekter oppretter Bane NOR Eiendom «single-purpose-selskaper» i samarbeid med andre eiendomsaktører. Bane NOR Eiendom bidrar med tomter og utviklingskompetanse, og partneren bidrar med kapital, lokalkunnskap og komplementær kompetanse.

Hver part eier normalt 50 % hver i selskapet. Bane NOR Eiendom har gode erfaringer fra samarbeidsprosjektene. Selskapet mener det «skaper gode mekanismer mellom partene, felles mål, gode synergier og gir Bane NOR Eiendom anledning til å utvikle flere prosjekter samtidig».

Snipetorp AS: Selskapet skal bygge 12-20 boenheter på en eiendom i den historiske bydelen Snipetorp nær Skien sentrum.
Oslo S Utvikling AS (OSU): Selskapet skal bygge totalt 960 000 kvm kultur-, nærings-, og boligbebyggelse i «nye» Bjørvika, like ved Oslo S. Selskapet er eid sammen med Linstow AS og Entra ASA.
Jessheim Byutvikling AS: Selskapet skal utvikle et nytt sentrumsutbyggingsområde øst for Jessheim stasjon, den såkalte Dampsagtomta.
Grefsen Utvikling AS: Selskapet skal bygge cirka 1 000 boliger fordelt på syv&nfash;åtte byggetrinn på en eiendom som ligger ved et av Oslos mest sentrale knutepunkt for kollektivtrafikk ved Grefsen stasjon.
Harbitz Allé Utvikling AS: Selskapet har bygd 18 byhus på en eiendom i Harbitz Allé i Oslo sentrum. Byhusene ble ferdigstilt i 2008.
Gulskogen Hageby Utvikling AS: Selskapet skal bygge omtrent 600 leiligheter på en eiendom ved Sundland i Drammen utvikler NBBO (Nedre Buskerud Boligbyggelag) og Rom en tomt på 35 da til boligformål. Det skal bygges tomten.
Sjøfront Utvikling AS: Selskapet skal bl.a. bygge et 22 000 kvm stort kjøpesenter på en eiendom like ved Kristiansand stasjon. Eiendommen ligger meget sentrumsnært ved sjøfronten og med Europakaia som nærmeste nabo.
Bellevue Utvikling AS: Selskapet skal bygge 350 boliger på en eiendom som ligger ved Fredrikstad stasjon nær byens sentrum.
Alna Nord Utvikling AS: Selskapet utvikler og bygger ut området med tanke på utleie. Alna Nord er at av Oslos større etablerte næringsområder. Selskapet eies sammen med Aspelin Ramm Eiendom.
Kammerherreløkka AS: Selskapet skal bygge hotell, næringsbygg og et felles underjordisk parkeringsanlegg. Totalt vil ca. 12 150 kvm bli bygd ut, alt i ett felles prosjekt med R8 Property. Seltor Entreprenør AS er valgt som entreprenør for prosjektet og arkitektselskapet Lund Hagem Arkitekter står bak tegningene. Byggearbeidene skal være ferdige i andre kvartal 2018.

 Referanser 

 Eksterne lenker 



Kategori:Bane NOR
Kategori:Norske eiendomsselskaper
Kategori:Norske statlige selskaper
Kategori:Selskaper etablert i 2001